OzLabs/hebrew-wiki-articles huggingface dataset:
פורד מודל K

פורד מודל K (באנגלית: Ford Model K) היא מכונית פתוחה בסגנון מכונית עידן פליז בתצורת "Touring car" מתוצרת יצרנית הרכב פורד האמריקאית אשר יוצרה בין השנים 1906–1908.

==נתונים ומפרט טכני==

* דגם רודסטר - שיועד ל-2 נוסעים, מסוג "Phaeton body" 
* דגם "Tourer" - שיועד ל-5 נוסעים
* מנוע קדמי
* מחיר היחידה בשנת 1906 בארצות הברית עמד על 2,500-3,000 דולר (בין השנים 1908-1905 מחיר דגם הפאר אירוקאר (1905) עמד על 2,800 דולר)
* יוצרו 950 יחידות

== תמונות ==
<gallery mode="packed" heights="80">
קובץ: 1907 Ford Model K 6-40 Roadster.jpg | "פורד מודל K" - רודסטר, 2 מושבים
קובץ: 1906 Ford Model K Tourer (30620203946).jpg | "פורד מודל K" דגם "Tourer"
קובץ:1906 Ford K pic1.JPG | "פורד מודל K" דגם "Tourer", שנת 1906
קובץ:1906 Ford K pic3.JPG | "פורד מודל K" דגם "Tourer" - מבט לתא הנהג
קובץ:1906 Ford K pic1.JPG| "פורד מודל K" דגם "Tourer"
קובץ:1906 Ford K pic2.JPG | "פורד מודל K" דגם "Tourer" - מבט למנוע 6 הצילינדרים בטור
קובץ:1906 Ford K pic4.JPG | "פורד מודל K" דגם "Tourer"
קובץ:1906 Ford K, 6 compartments air tire pic6.JPG | מבט לצמיג (ממולא אוויר) - "פורד מודל K"
</gallery>

==ראו גם==
* פורד מודל B
* פורד מודל F
* פורד מודל T

==לקריאה נוספת==
* [https://web.archive.org/web/20140503151550/http://autoplanet.altervista.org/FordIlPrimoGrandeSuccesso.htm ההצלחה הראשונית הגדולה - פורד השני]
* [http://www.american-automobiles.com/Ford/1906-Ford.html דגמי פורד שנת 1906: "פורד מודל K" "]פורד מודל F" "פורד מודל N" - פרסומת היצרן

== קישורים חיצוניים ==

* 
* 
* 

==הערות שוליים==

קטגוריה:מכוניות קבריולה
קטגוריה:דגמי מכוניות שהושקו ב-1906
קטגוריה:מכוניות אמריקאיות
K
יואל רוזנקיאר

יואל ברונו רוזנקיאר (נולד ב-18 בספטמבר 1986) הוא סטנדאפיסט, שחקן תיאטרון ושחקן קולנוע ישראלי.

הוא אחיו של השחקן והבמאי יונה רוזנקיאר.

==ביוגרפיה==
רוזנקיאר נולד וגדל בקיבוץ יחיעם. הוא אחיו הצעיר של הבמאי והשחקן יונה רוזנקיאר. התחנך בקיבוצו ובמוסד החינוכי "אופק" שבקיבוץ עברון, במהלך הלימודים הופיע באירועים של המוסד בערבי תרבות.

שירת בצה"ל בסיירת גולני. למד משחק בבית הספר למשחק של סמינר הקיבוצים. במהלך לימודיו הופיע במספר סרטים קצרים של אחיו הבמאי יונה רוזנקיאר.

לאחר סיום לימודיו התקבל רוזנקיאר להופיע כשחקן משלים במספר הצגות, לרבות ההצגה "אהבה וכסף". בהמשך התקבל לתיאטרון חיפה והופיע בין היתר בהצגות "איך לקום מהכיסא", "אמסטרדם" ועוד.

יואל כתב והופיע בקטעי סטנד-אפ לצד חברים מקיבוץ יחיעם.

ב-1 באוגוסט 2018 הוקרן בפסטיבל הקולנוע ירושלים סרט הביכורים של יונה רוזנקיאר "הצלילה" בו מככב יואל בתפקיד הראשי לצד שני אחיו. על משחקם בסרט קיבלו יואל ואחיו את פרס השחקן המצטיין של הפסטיבל. הסרט יצא לאקרנים בישראל בקיץ 2019.

ב-2020 החל לשחק בסדרת הטלוויזיה "קיבוצניקים". בשנת 2021 שיחק ב"תוכנית א'".

ב-2023 יצא לאקרנים הסרט "הדרך לאילת", בבימוי אחיו, יונה. בסרט מופיעים יואל ושמואל וילוז'ני כדמויות הראשיות.

== חיים אישיים ==
בספטמבר 2020 פורסם שנמצא בזוגיות עם השחקנית דניאל גל, והם מתגוררים יחדיו בקיבוצו, יחיעם.<ref></ref> ב-7 בדצמבר 2022 נולד בנם הבכור, אלישע ישראל רוזנקיאר.

==קישורים חיצוניים==

* 

==הערות שוליים==

קטגוריה:יחיעם: אישים
קטגוריה:לוחמי סיירת גולני
קטגוריה:בוגרי בית חינוך אופק, עברון
קטגוריה:בוגרי בית הספר למשחק של סמינר הקיבוצים
קטגוריה:שחקני תיאטרון ישראלים
קטגוריה:שחקני קולנוע וטלוויזיה ישראלים
קטגוריה:ישראלים שנולדו ב-1986
קואן נארט

קואן נארט (בהולנדית: Koen Naert; נולד ב-3 בספטמבר 1989) הוא אתלט בלגי המתמחה בריצות ארוכות. הוא זכה במדליית זהב באליפות אירופה באתלטיקה 2018 בריצת מרתון.

==ביוגרפיה==
נארט החל כרץ במסלול, אך בשנת 2014 השלים סופית את המעבר למרוצי כביש.
בשנת 2015 סיים שביעי במרתון ברלין בשנת 2018 באליפות אירופה באתלטיקה זכה במדליית הזהב בריצת מרתון עם תוצאה של 2:09:51 שעות.

במרתון נוטרדם שנערך באפריל 2019, סיים במקום השלישי בתוצאה של 2:07:39 שעות המהווה שיא אישי חדש.

==קישורים חיצוניים==

* 

קטגוריה:רצים למרחקים ארוכים
קטגוריה:ספורטאים בלגים
קטגוריה:אתלטים בלגים
קטגוריה:בלגים שנולדו ב-1989
קטגוריה:רצים באולימפיאדת טוקיו (2020)
ארתור אבלה

ארתור אבלה (בגרמנית: Arthur Abele; נולד ב־30 ביולי 1986) הוא אתלט גרמני המתמחה בקרב עשר. בקרב העשר, מקצועותיו החזקים ביותר הם הזריקות. הוא זכה במדליית כסף באליפות אירופה באתלטיקה באולם 2015, ובמדליית זהב באליפות אירופה באתלטיקה 2018.

==ביוגרפיה==
בשנת 2004 באליפות העולם לנוער סיים אבלה במקום השביעי עם 7224 נקודות. באליפות העולם באתלטיקה 2007 הוא סיים במקום ה-9, ובאולימפיאדת בייג'ינג נאלץ לפרוש עקב פציעה.

לאחר פציעות חוזרות ונשנות חזר אבלה להתחרות ב-2014, באליפות אירופה באתלטיקה בה סיים במקום החמישי, עם 8477 נקודות.

שנה לאחר מכן, באליפות אירופה באתלטיקה באולם 2015 זכה אבלה במדליית כסף בקרב שבע, עם 6279 נקודות.

באולימפיאדת ריו סיים אבלה במקום ה-15 עם 8013 נקודות.

באליפות אירופה באתלטיקה 2018 שהתקיימה בברלין, לאחר פרישתו של המועמד המוביל לניצחון, קווין מאייר, זכה אבלה במדליית הזהב, עם 8431. לאחר הזכייה הוא אמר: "סוף סוף מדליה. אחרי כל כך הרבה פציעות השנה, לא ידעתי אם אוכל להתחרות. תודה לכל מי שישב בקהל, הצלחתי לעשות זאת בזכותכם".

==שיאים אישיים==
*קרב עשר: 8605 נקודות (2016)
*ריצת 100 מטר: 10.67 שניות (2014)
*קפיצה לרוחק: 7.57 מטר (2016)
*הדיפת כדור ברזל: 15.93 מטר (2018)
*קפיצה לגובה: 2.04 מטר (2007)
*ריצת 400 מטר: 47.98 שניות (2008)
*ריצת 110 מטר משוכות: 13.55 שניות (2014)
*זריקת דיסקוס: 46.20 מטר (2016)
*קפיצה במוט: 5.01 מטר (2014)
*הטלת כידון: 71.89 מטר (2018)
*ריצת 1500 מטר: 4:15.35 דקות (2008)

==קישורים חיצוניים==

* [http://www.european-athletics.org/athletes/group=a/athlete=140094-abele-arthur/index.html ארתור אבלה] באתר התאחדות האתלטיקה האירופית

קטגוריה:אתלטים גרמנים
קטגוריה:גרמנים שנולדו ב-1986
Legnano Type A 6/8 HP

Legnano Type A 6/8 HP (באיטלקית: FIAL Tipo A 6/8 HP) היא מכונית בסגנון מכונית עידן פליז מתוצרת יצרנית הרכב האיטלקית "Fabbrica Italiana Automobili Legnano" (ראשי תיבות: "Fial" ).

מפעל החברה מוקם בעיר לניאנו במחוז לומברדיה באיטליה.

=="Fabbrica Italiana Automobili Legnano"==
החברה "Fabbrica Italiana Automobili Legnano" נוסדה על ידי "Guglielmo Ghioldi" ועסקה בבניית אופנועים, מכוניות ומנועי מטוסים ברישיון עבור חברת "Blériot Aéronautique" .

היצרן "Fabbrica Italiana Automobili Legnano" פעל בין השנים 1906–1915. 

מתחרה של "Fabbrica Italiana Automobili Legnano" הייתה יצרנית הרכב פיאט (Fabbrica Italiana Automobili Torino) שנוסדה בשנת 1899. בשנת 1901 בנתה את דגמי ה-פיאט 8 HP, ה-פיאט 10 HP, וה-פיאט 12 HP, בשנת 1903 את דגם ה-"Fiat 16-20 HP" ובשנת 1905 את דגם הפיאט ברווטי.

==Legnano Type A 6/8 HP==
 
* מכונית פתוחה
* 2 מושבים
* מערכת ההיגוי - בצד ימין של הרכב
* בלמים - מופעלים רק על הגלגלים האחוריים, הנהג הפעיל בידו את בלמי התופים שהופעלו על הגלגלים, בעוד הדוושה הפעילה את הבלם על התוף ביציאה של תיבת ההילוכים
* מערכת קירור המנוע באמצעות רדיאטור מצויד מאוורר מונע על ידי קפיץ פלדה
* מצמד - בנוי מעור
* צמיגים פנאומטיים במידה של 700x80 מ"מ
* מחיר היחידה באיטליה בשנת 1906 עמד על 3,800 לירטות איטלקיות

== תמונות ==
<gallery mode="packed" heights="170">
קובץ:FIAL Legnano 1908.JPG | דגם "Legnano Type A 6/8 HP", שנת 1908 
קובץ:L'evolutione dell'automobile Legnano.jpg | דגם "Legnano Type A 6/8 HP" 
קובץ:Emblem FIAL Legnano.JPG | לוגו היצרן "Fabbrica Italiana Automobili Legnano" על קדמת דגם "Legnano Type A 6/8 HP" 
</gallery>

== קישורים חיצוניים ==

==הערות שוליים==

קטגוריה:מכוניות קבריולה
קטגוריה:דגמי מכוניות שהושקו ב-1906
קטגוריה:כלי רכב איטלקיים
קים פוסיבול (סרט, 2019)

קים פוסיבול (באנגלית: Kim Possible) הוא סרט מקורי של ערוץ דיסני שהופק לטלוויזיה ומבוסס על סדרת אנימציה באותו השם ששודרה במקור בערוץ במהלך העשור הראשון של המאה ה-21. הסרט מהווה את עיבודה השלישי במספר של הסדרה לסרט באורך מלא, אחרי "קים פוסיבול: מפגש בזמן" ו"קים פוסיבול: כה הדרמה". בסרט מככבים סיידי סטנלי ושון גיאמברון בתפקידים הראשיים והוא עלה לשידור בערוץ דיסני ב-15 בפברואר 2019. בישראל, הסרט עלה לשידור ב-11 באפריל 2019 בגרסה מתורגמת ולא מדובבת, בניגוד לסדרת האנימציה ולסרט הקודם שלה.

==צוות השחקנים==
*סיידי סטנלי - קים פוסיבול.
*שון גיאמברון - רון סטופבל, יד ימינה של קים וחברה הטוב ביותר.
*אליסון הניגן - ד"ר אן פוסיבול, נוירוכירורוגית מוכשרת ואמה של קים.
*קוני ריי - ננה פוסיבול, סבתה של קים.
*טוד סטאשוויק - ד"ר דראקן, מדען מטורף והנמסיס הקבוע של קים.
*טיילור אורטגה - שיגו, יד ימינו של ד"ר דראקן בעלת היכולת להשמיד אובייקטים באמצעות ידיה.
*אריקה טאם - בוני רוקוולר, חברה/אויבת של קים לספסל הלימודים מאז הילדות.
*קיארה וילסון - אתנה, סטודנטית חדשה בתיכון של קים ורון.
*אייזק ראיין בראון - וייד, גאון מחשבים וממציא מוכשר העוזר לקים ורון במשימותיהם.
*ננסי קארטרייט - רופוס , חולד עירום המחמד של רון, קארטרייט דיבבה את רופוס גם בסדרה המקורית.
*פאטון אוסוולט - פרופסור דמנטור, מדען מטורף שמדבר במבטא גרמני גבוה ועתיק. אוסוולט שב לגלם את הדמות לאחר שדיבב אותה בסדרה המקורית.
*כריסטי קארלסון רומנו - פופי בלו, זמרת פופ מפורסמת. רומנו דיבבה את דמותה של קים פוסיבול בסדרה המקורית.

==הפקה==
הפקת הסרט הוכרזה לראשונה ב-7 בפברואר 2018, יחד עם מעורבותם של יוצרי הסדרה המקורית בהפקה, ועם מעורבותו של בליית' ניילינג שישמש כאחראי ליהוק. ליהוקם של סטנלי וגיאמברון לדמויות הראשיות הוכרז ב-25 אפריל 2018, באמצעות סרטון קידום בכיכובם של כריסטי קארלסון רומנו וויל פרידל, שדיבבו במקור את דמויותיהם של קים פוסיבול ורון סטופבל. הניגן, ריי, סטאשוויק, אורטגה, טאם ווילסון הצטרפו לצוות השחקנים ב-25 במאי.

===צילומים===
צילומי הסרט החלו ב-4 ביוני 2018 בוונקובר, קנדה, תחת הכותרת "אפשרות" ("Possibility"), ותמו ב-24 ביולי 2018.

==שידור==
הסרט עלה לשידור בהקרנת בכורה ב-15 בפברואר 2019, ובישראל ב-11 באפריל 2019 בערוץ דיסני ישראל.

==קישורים חיצוניים==

==הערות שוליים==

קטגוריה:סרטי 2019
קטגוריה:ערוץ דיסני: סרטי מקור
קטגוריה:סרטי קומדיה אמריקאיים
קטגוריה:סרטי פעולה אמריקאיים
קטגוריה:סרטים מבוססי סדרות טלוויזיה
קטגוריה:סרטי טלוויזיה אמריקאיים
קטגוריה:קים פוסיבול
אלפיים עשרים ושלוש.

אלפיים עשרים ושלוש. (ידוע בשם 2023) הוא אלבומה החמישי של הזמרת והיוצרת איה כורם. את סיפור המסגרת לאלבום כתבה כורם ביחד עם העיתונאי שי רינגל, והלחינה יחד עם בן זוגה, המוזיקאי והמפיק אדם בן אמיתי, אשר גם עיבד את האלבום.

האלבום יצא בשנת 2016 בהוצאה עצמאית ובמימון המונים, זכה בפרס אקו"ם ויצאו ממנו חמישה סינגלים.

== האלבום החופשי הראשון ==
האלבום יצא לחנויות לאחר המאבק המשפטי של כורם מול חברת התקליטים "עננה", בה הייתה חתומה עד שנת 2023. בשנת 2015, שוחררה כורם מהחוזה בחברה והחלה עבודה על אלבום הקונספט.

את מרבית מימון האלבום גייסה כורם דרך אתר מימון ההמונים "הדסטארט". הקמפיין גייס 106% מסכום הגיוס (150 אלף שקלים). העבודה עליו ארכה כשנה וחצי והוא יצא ב-8 בספטמבר 2016.

עטיפת האלבום וחוברת המילים הורכבו מתמונות (זכרונות) אשר שלחו משתתפי קמפיין המימון, כחלק מקונספט האלבום.

את האלבום ליווה רומן גרפי המגולל את סיפור המסגרת של האלבום באיורו של גד טש.

== סיפור האלבום ==
אלפיים עשרים ושלוש. הוא אלבום קונספט בעל אלמנטים של מדע בדיוני, אימה דיסטופית ומתח. הוא משלב מוזיקה ממגוון סגנונות כגון פופ, רוק, ראפ, אופרה ועוד.

הוא מורכב משני חלקים ומגולל את סיפורו של אלכס, אדם החי בגרסה בדיונית של שנת 2023 ומתפרנס ממכירת המחשבות שלו ללשכה לאיכון ומחקר. מכירת המחשבות מתבצעת באמצעות מכשיר המורכב על ראשו של אלכס, שולף את המחשבות והזכרונות המעניינים ומוחק אותם ממוחו. אלכס מרוצה מאוד מעבודה זו, המפנה לו מקום בראש, ומתכנן לכתוב ספר.

בעקבות מכתב ישן שמצא בחבילה ששלחה לו אמו, מגלה אלכס כי נשכחה ממנו האהבה הראשונה שלו והוא יוצא בחיפושים אחריה המובילים אותו אל משרדי הלשכה לאיכון ומחקר, לשירות לקוחות ממוחשב, אל דילר מחשבות ואל מפגשים מטלטלים עם העבר שלו.

== רשימת הרצועות והאמנים המשתתפים ==
באלבום משתתפים 14 אמנים וכורם עצמה שרה את השיר האחרון בלבד.

בין השירים משולבים קטעי קישור אשר קורא יובל מסקין רשימת הרצועות:

צד א

# פרולוג
# המכונה א'
# הכל למכירה - דני ליטני
# המכונה ב'
# חור בבטן - אפרת גוש
# המכתב
# למה אתה מתגעגע - ארקדי דוכין ואיה כורם (באמצע השיר נשמע קטע קישור נוסף שמקריא יובל מסקין)
# פיסה אחת חסרה
# האמת תשחרר אותך - רונה קינן
# הלשכה לאיכון ומחקר
# שירות לקוחות - אלון עדר וקרן הדר
# מאמינים - מקהלת עדי, רביעיית בי4 ודנה עדיני

צד ב

# באמצע הלילה
# דוד - ישי לוי (יצא גם כחלק מהאלבום של ישי לוי)
# לאורה
# אלף פעם - נילי פינק (יצא כסינגל)
# אני לא רוצה לשכוח
# תופעות לוואי - יהוא ירון ונצ'י נצ'
# מחשבות של מישהו אחר
# אני לא אמכור אותי - דניאל זמיר (יצא כסינגל, ושנית בביצוע מההופעה החיה)
# כל מי שהייתי נעלם
# אישה בסירה - מזי כהן
# מצרים - לאה שבת (יצא כסינגל)
# הסוף
# איש טובע - איה כורם (יצא כסינגל)

== אלפיים עשרים ושלוש. בהופעה ==
האלבום עובד לגרסת במה לראשונה ב-12 בדצמבר 2016 ומאז עולה מדי חודשיים כהפקה עם עיבודים משתנים ואורחים מתחלפים. בהופעות התארחו אמנים מהאלבום כמו גם דנה ברגר, יעל דקלבאום, שלום גד, ג'ימבו ג'יי, עדי אולמנסקי, אסתי זקהיים ועוד.

מההופעה יצא סינגל לשיר "אני לא אמכור אותי" בביצוע איה כורם ואפרת גוש.

== קישורים חיצוניים ==

* [https://web.archive.org/web/20180818200551/https://www.2023.co.il/ 2023], אתר האלבום
* 
* 
* 
* שי רינגל, [https://timeout.co.il/תרבות/מוזיקה/איה-כורם-2023 איה כורם בריאיון לקראת אלבום ראשון אחרי הניצחון בתביעה], באתר Timeout תל אביב, 01 בנובמבר 2016

== הערות שוליים ==

קטגוריה:אלבומי 2016
קטגוריה:אלבומי איה כורם
קטגוריה:אלבומי קונספט
קטגוריה:אלבומים בעברית
קטגוריה:אלבומים בהוצאה עצמית
אבי אשכנזי (עיתונאי)

אָבִי אַשְׁכְּנַזִּי (נולד בשנת 1970) הוא עיתונאי ישראלי המשמש כפרשן הצבאי של מעריב ומעריב אונליין.

==ביוגרפיה==
אברהם "אבי" אשכנזי נולד ב-1970 בקריית ים. למד בתיכון רודמן ובשנת 1988 התגייס לצה"ל. שירת כחובש קרבי. בעל תואר ראשון בהצטיינות מהקריה האקדמית אונו ותואר שני בלימודי המזרח התיכון מאוניברסיטה תל אביב.

במשך 21 שנים עבד בעיתון "מעריב", תחילה ככתב בצפון ובדרום לבנון. הוא סיקר עבור העיתון ועבור סוכנות הידיעות האמריקאית AP את הנעשה ברצועת הביטחון. לאחר מכן מונה לשמש ככתב הפלילים של העיתון.

לאחר סגירת מעריב עבד תקופה קצרה כדובר עיריית ראשון לציון, משם שב לעולם העיתונות כאשר הצטרף לאתר החדשות "וואלה! NEWS" ככתב משטרה ופלילים.

ביולי 2019 התראיין אשכנזי לתחנת הרדיו 103FM וסיפר שם שהעביר למערכת החדשות של וואלה את נתוני ההרשעות של סלומון טקה, אולם המערכת בחרה שלא לפרסמם משיקולים מערכתיים. המשטרה הכחישה את טענתיו של אשכנזי בגין עברו של הקורבן, וגם משרד המשפטים הכחישו את הטענות שהשמיע על-אודות 14 תיקי חקירה "חמורים" שכביכול היו לטקה, וציינו כי היה לו 3 תיקים. כאשר הוא הורשע פעם אחת בלבד בסיוע למעשה גנבה, וכי שני תיקים נוספים שנפתחו נגדו היו שוליים וביום מותו היו עדיין בשלבי דיון. מיד לאחר אותו הריאיון, הושעה אשכנזי. שבועיים אחרי הוחלט על סיום עבודתו באתר.

באפריל 2024 מונה לכתב הצבאי של מעריב.

אבי אשכנזי נשוי ואב לשניים. הוא מתגורר בראשון לציון.

== קישורים חיצוניים ==

== הערות שוליים ==

קטגוריה:סגל מעריב
קטגוריה:בוגרי תיכון רודמן, קריית ים
קטגוריה:ישראלים שנולדו ב-1970
נחל עשרון

הגב בנחל עשרון. פברואר 2022
נחל עשרון הוא אפיק נחל בדרום הנגב בו נמצאו שרידים מהתקופה הנאוליתית. הוא ממוקם בקצה המזרחי של בקעת עובדה, 35 קילומטרים מצפון למפרץ אילת ו-5 קילומטרים ממערב לעמק הערבה, תחילתו של אפיק הנחל סמוך ליישוב שחרות. חפירות שנערכו על ידי הארכאולוגים אבי גופר ונייגל גרינג-מוריס בשנת 1980 חשפו שרידים של יישוב קדום, השייך לתקופה הנאוליתית קדם-קרמית ב'.

החל משנת 2022 עובר בו שביל ישראל לאחר שהוזז מהיישוב שחרות.

==הערות שוליים==

קטגוריה:אתרים ארכאולוגיים בארץ ישראל
קטגוריה:אתרים ארכאולוגים נאוליתים
קטגוריה:שביל ישראל
קטגוריה:שחרות
עשרון
קובי (אלבום)

קובי הוא אלבום הבכורה של הדורבנים, שיצא בשנת 2003.

מתוך האלבום זכו להצלחה השירים "לא בא לי לשמוע" (ששימש כשיר הנושא של התוכנית המופע של סטיב), "לבדוק לך ת'מנוע" ו"אחלה בחלה", שהוקלט בשיתוף עם שלישיית מה קשור. האלבום מכר כ-10,000 עותקים בתוך חודשיים מיום יציאתו.

== סגנון ==
הסינגל הראשון של הלהקה, "שוב הדיסקו כאן", יצא באוסף של הד ארצי בשנת 1999, אך הסינגל השני שלהם, "יצאנו לרקוד", יצא רק 4 שנים מאוחר יותר, ב-2003. שני השירים נחלו הצלחה רבה ברדיו.

הסגנון המרכזי באלבום הוא הדיסקו. שירי האלבום הם מלודיים מאוד, ויש דגש על עיבוד מוזיקלי עשיר. קטע הפתיחה של האלבום מזכיר מעט את הסגנון של להקת קווין, בעיקר בזכות צליל הגיטרה המיילל. ברוב השירים ניתן למצוא קטע אינסטרומנטלי.

אווירת האלבום הומוריסטית, ובכך ניכרת השפעה מסגנונן של להקות כדוגמת כוורת או גזוז. השיר "אלפקה", למשל, מתאר סיפור אהבה בין המספר לבין אלפקה. השפעה נוספת מלהקות אלה ניכרת בשימוש הרב בהרמוניות קוליות באלבום (כמו בקטע הקצר "לה מוזיקנטה לה קלאסיקה").

== רשימת השירים ==

== משתתפים ==
חברי הלהקה:
* איתי גלוסקא - שירה וקולות
* עידו אופק - גיטרות, קולות
* גיא מזיג - גיטרות, שירה, קולות, גיטרה בס ("לא בא לי לשמוע", "אלפקה", "אחלה בחלה")
* אייל מזיג - גיטרה בס, קולות, חליל ("אחלה בחלה")
* רון אלמוג - תופים וכלי הקשה
* אורי וינשטוק - קלידים
* יוסי חסון - סאונד ומחשב

משתתפים נוספים:
* אסי ישראלוף, שלום מיכאלשווילי, ציון ברוך (שלישיית מה קשור) - שירה ("אחלה בחלה")
* אורן ארזוני - שירה ("אחלה בחלה")
* דודוש קלמס - קלידים ("שוב הדיסקו כאן")
* גילי בן צבי, ניסן ראובן - קונגס
* אבישי כהן, גיא דויד, רן אלגוב, ליאור רון - חצוצרה
* עמית פרידמן, אייל תלמודי - סקסופון
* הדר כהן, אטיין מנרי, איילת קביליו - כינור
* מירי מנשרוב - ויולה
* יועד ניר - צ'לו
* הדס איתיאל - חליל צד
* אמיר משה - אבוב
* גינדי טורצנסקי - בסון
* חגי רז - בנג'ו ("אלפקה")

הפקה:
* הדורבנים - עיבודים והפקה מוזיקלית
* אפרים שמיר - הפקה מוזיקלית ל"שוב הדיסקו כאן"
* יוסי חסון - טכנאי הקלטה
* ליאת רז - הפקה בפועל
* יובל כספי - איורים
* איילה הלוי - עיצוב גרפי

== קישורים חיצוניים ==

* [https://www.discogs.com/הדורבנים-קובי/release/7595964 קובי] באתר Discogs
* 

קטגוריה:אלבומי בכורה מ-2003
קטגוריה:אלבומי חברת הליקון
הדיוויזיה ה-62 (ורמאכט)

הדיוויזיה ה-62 (בגרמנית: 62. Infanterie-Division) הייתה דיוויזיית חיל רגלים של הצבא הנאצי אשר לחמה במלחמת העולם השנייה. החל מאוקטובר 1944 נקראה דיוויזיית פולקסגרנדיר ה-62.

==היסטוריה==
הדיוויזיה הוקמה ב-16 באוגוסט 1939 וכמפקדה הראשון מונה ולטר קיינר, ובספטמבר אותה שנה השתתפה הדיוויזיה בפלישת גרמניה הנאצית לפולין כעתודת קבוצת ארמיות דרום. בקיץ 1940 השתתפה הדיוויזיה בבפלישה לצרפת כחלק מהקורפוס ה-2 אשר היה חלק מהארמייה הרביעית, ולאחר מכן כחלק מהקורפוס ה-5 אשר היה חלק מהארמייה השישית. הדיוויזיה השתתפה בכיבוש בלגיה, וסייעה לכוחות המוטסים בקרב על מצודת אבן אמאל. לאחר כיבוש בלגיה חדרה הדיוויזיה לצרפת והשתתפה בהתקדמות אל דנקירק. לאחר מכן שימשה הדיוויזיה ככוח כיבוש בפולין. 

ביוני 1941 השתתפה הדיוויזיה במבצע ברברוסה כחלק מהקורפוס ה-17 אשר היה חלק מהארמייה השישית, והשתתפה בקרב קייב ובקרב חרקוב הראשון. בקיץ 1942 לחמה הדיוויזיה במבצע מקרה כחול, והשתתפה בכיבוש אגן הדון והדונייץ, ובדצמבר אותה שנה לחמה במבצע סערת חורף כחלק מפלגת הארמייה הולידט. לאחר מכן לחמה הדיוויזיה בקרבות השונים באוקראינה, כחלק מארמיית הפאנצר הראשונה והארמייה השישית לסירוגין, וב-13 במרץ 1944 לאחר שספגה אבדות כבדות, מוזגה עם הדיוויזיה ה-123 ל"צוות קרב F". ב-20 ביולי 1944 הוקמה הדיוויזיה מחדש, אולם היא ספגה אבדות כבדות במבצע יאשי-קישינב והושמדה.

===דיוויזיית הפולקסגרנדיר ה-62===
ב-22 בספטמבר 1944 הוקמה הדיוויזיה מחדש כדיוויזיית פולקסגרנדיר, על בסיס שרידי הדיוויזיה ה-62 ועל בסיס דיוויזיית הפולקסגרנדיר ה-583 שהוקמה ב-22 בספטמבר. הדיוויזיה הועמדה תחת פיקוד פרידריך קיטל, והוצבה כעתודת ה-OB West, ובדצמבר אותה שנה השתתפה בקרב הארדנים, כחלק מהקורפוס ה-66 במסגרת ארמיית הפאנצר החמישית. לאחר מכן לחמה הדיוויזיה בקרבות בגרמניה, ובאפריל 1945 נכנעו שרידי הדיוויזיה בכיס הרוהר.

==מפקדים==
{| class="wikitable"
|-
! שם !! כהונה
|-
|גנרל חיל התותחנים ולטר קיינר || 26 באוגוסט 1939 - 23 בספטמבר 1941
|-
|גנרל-לוטננט רודולף פרידריך || 23 בספטמבר 1941 - 15 בספטמבר 1942
|-
|גנרל-מיור ריכרד היינריך פון רויס ||15 בספטמבר 1942 - 22 בדצמבר 1942
|-
|גנרל-מיור אריך גרונר ||22 בדצמבר 1942 - 31 בינואר 1943
|-
|גנרל-לוטננט הלמוט הופמן ||31 בינואר 1943 - 14 בנובמבר 1943
|-
|גנרל-לוטננט בוטו פון הילזן ||14 בנובמבר 1943 - 10 במרץ 1944
|-
|גנרל-מיור לואיס טרונייר || 10 במרץ 1944 - אוגוסט 1944
|-
|גנרל-מיור פרידריך קיטל ||1 בנובמבר 1944 - דצמבר 1944
|-
|גנרל-מיור פריץ ורנקה || דצמבר 1944 - ינואר 1945
|-
|גנרל-מיור פרידריך קיטל ||ינואר 1945 - 10 במרץ 1945
|-
|אוברסט ארתור ייטנר || 10 במרץ 1945 - 17 באפריל 1945
|}

==קישורים חיצוניים==
* [http://www.lexikon-der-wehrmacht.de/Gliederungen/Infanteriedivisionen/62ID.htm הדיוויזיה ה-62] באתר lexikon-der-wehrmacht 
* [http://www.lexikon-der-wehrmacht.de/Gliederungen/Volksgrenadierdivisionen/62VGD.htm דיוויזיית הפולקסגרנדיר ה-62] באתר lexikon-der-wehrmacht 

62
נרין (עיר)

נרין (בקירגיזית: Нарын) היא עיר במרכז קירגיזסטן ובירתו של מחוז בעל שם זהה. העיר משתרעת על פני 84 קמ"ר על שתי גדותיו של נהר נרין, כ-200 ק"מ דרום-מזרחית לבירה בישקק, בגובה 2,044 מטרים מעל פני הים.

==היסטוריה==
מפה כולל נרין (סוכנות המיפוי הביטחונית, 1983)
נרין הוקמה כמבצר על נתיב השיירות החשוב בין קאשגאר לז'טיסו (סמירצ'יה) בהוראת המושל הכללי הראשון של טורקסטן הרוסית קונסטנטין פטרוביץ' פון קאופמן בשנת 1868.

==רקע==
העיר יושבת על הדרך ל שבעבר שימשה כחלק מדרך המשי לסין וכיום זהו הציר המרכזי בין קירגיזסטן לסין.

בעיר אחד משלושת הקמפוסים של כאשר שני הקמפוסים הנוספים נמצאים בטג'יקיסטן ובקזחסטן, האוניברסיטה מעניקה לימודים לתואר ראשון ושני.

בעיר משחקת קבוצת בנדי מקצועית.

<gallery>
קובץ:Narynmarknad.jpg|השוק בנרין
קובץ:Naryn buildings.jpg|בנייני דירות בנרין
קובץ:Naryn statue.jpg|פסל אבן בכיכר המרכזית של נרין
קובץ:Naryncountryside.jpg|אזור כפרי סביב נרין
</gallery>

==דמוגרפיה==
אוכלוסיית נרין במפקדי האוכלוסין האחרונים של קירגיזסטן:
{|class="wikitable"
|-
!שנה
!אוכלוסייה
!קצב צמיחה בין השנים
|-
|1979||align="right"|29,833
|-
|1989||align="right"|42,210||3.5%
|-
|1999||align="right"|40,050||-0.51%
|-
|2009||align="right"|34,822||-1.4%
|-
|2022||align="right"|41,681||1.4%
|}

==כלכלה==
כלכלת המחוז נשלטת על ידי גידול בעלי חיים כמו סוסים, כבשים ויאק. צמר ובשר הם המוצרים העיקריים. כיום, המחוז הוא האזור העני ביותר במדינה. מכרות המינרלים שפותחו במהלך התקופה הסובייטית ננטשו ברובם לאחר נפילת הקומוניזם מכיוון שהם לא היו רווחיים.

==קישורים חיצוניים==

* 

==הערות שוליים==

קטגוריה:קירגיזסטן: ערים
Miracle (אלבום של סלין דיון)

Miracle (בעברית: נס) הוא אלבום האולפן העשרים ואחד של הזמרת הקנדית סלין דיון. האלבום הוא אלבום קונספט, בו משתתפת הצלמת אן גדס. האלבום יצא לאור ב-11 באוקטובר 2004, על ידי חברות התקליטים קולומביה רקורדס ואפיק רקורדס.

עם יציאתו נכנס האלבום אל המקום ה-5 במצעד הבילבורד 200.

== רקע והפקה ==
האלבום הוא חלק מאוסף תקליטורים וספרים עם השירים של דיון שמספקת את פסקול הספר המצויר של גדס כדי לחגוג שמחה של ילודת תינוקות השירים הופקו על דידי דייוויד פוסטר שעבד עם דיון לראשונה מאז 1999.

בין השירים באלבום ניתן למצוא גרסאות כיסוי לשירים: "Beautiful Boy" של ג'ון לנון, "What a Wonderful World" של לואי ארמסטרונג, "The First Time Ever I Saw Your Face" של רוברטה פלאק, "Brahms' Lullaby" של יוהנס ברהמס, "If I Could" של ננסי וילסון, "" של הנרי סלבדור ו-"Baby Close Your Eyes" של קרול וולסמאן.

כל שאר השירים הם שירים מקוריים כמו שיר הנושא שנכתב ב-2001 עבור האלבום A New Day Has Come, בעקבות הולדת בנה הבכור של דיון אך השיר לא פורסם באלבום. חלק מהשירים באלבום פורסמו בעבר באלבומים אחרים של דיון כמו גרסת הכיסוי לשיר "Brahms's Lullaby" שהופיעה באלבום חג המולד שלה These Are Special Times, וגרסת הכיסוי לשיר "The First Time Ever I Saw Your Face" שפורסמה באלבום האוסף All the Way... A Decade of Song. בנוסף לכך ביצועים חיים של השירים "If I Could" ו-"What a Wonderful World" הופיעו באלבום ההופעה A New Day... Live in Las Vegas.

== הצלחה מסחרית ==
האלבום זכה להצלחה מזערית כאשר נמכר בסדר גודל של כמיליון עותקים בארצות הברית, שם זכה לתואר הפלטינה. באנגליה נמכר האלבום בכ-100,000 עותקים, ועל כך זכה בתואר הזהב. בשווייץ ובלגיה זכה האלבום לתואר זהב גם כן.

בצרפת זכה האלבום להצלחה רבה כאשר נמכר שם בכ-145,000 עותקים.

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)
|פלטינה
|1,000,000
|-
!בלגיה (BEA)
|זהב
|25,000
|-
!בריטניה (BPI)
|זהב
|109,963
|-
!צרפת (SNEP)
|זהב
|145,000
|-
!שווייץ (IFPI Switzerland)
|זהב
|20,000
|-
! colspan="3" |סיכום
|-
!בכל העולם
|
|2,000,000
|}

== היסטוריית יציאות לאור ==
{| class="wikitable"
!מדינה
!תאריך יציאה
!חברת תקליטים
!פורמט
!קטלוג
!מקור
|-
! rowspan="2" |אירופה
| rowspan="2" |11 באוקטובר 2004
| rowspan="2" |קולומביה
|תקליטור
|5187482 • 5187489 <small>(גרסת בצרפת)</small>
| rowspan="9" |
|-
|תקליטור \ די וי די
|5187487 • 5187483 <small>(גרסת בצרפת)</small>
|-
! rowspan="2" |ארצות הברית
| rowspan="4" |12 באוקטובר 2004
| rowspan="2" |אפיק
|תקליטור
|5187482
|-
|תקליטור \ די וי די
|5187487
|-
! rowspan="2" |קנדה
| rowspan="2" |קולומביה
|תקליטור
|5187482
|-
|תקליטור \ די וי די
|5187487
|-
! rowspan="2" |אוסטרליה
| rowspan="2" |15 באוקטובר 2004
| rowspan="2" |אפיק
|תקליטור
|5187482
|-
|תקליטור \ די וי די
|5187487
|-
!יפן
|22 בדצמבר 2004
|SMEJ
|תקליטור
|EICP-464
|}

== קישורים חיצוניים ==

==הערות שוליים==

קטגוריה:אלבומי 2004
קטגוריה:אלבומי סלין דיון
קטגוריה:אלבומים באנגלית
קטגוריה:אלבומים שהופקו על ידי דייוויד פוסטר
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומי חברת אפיק רקורדס
קטגוריה:אלבומי חברת קולומביה רקורדס
מחלף רשפון – געש

מחלף רשפון-געש הוא מחלף בסמוך לקיבוץ געש המחבר בין נתיבי איילון וכביש החוף. המחלף הוא הצפוני ביותר בכביש איילון ובו מסתיים הכביש. המחלף מאפשר לבאים מכיוון צפון בכביש החוף חיבור ישיר לאיילון דרום, ולכביש 531 מזרחה. כמו כן מאפשר המחלף לבאים מנתיבי איילון צפונה חיבור ישיר לכביש החוף לכיוון צפון. המחלף נפתח בתצורתו הסופית ב-14 בדצמבר 2018.

מערבית למחלף ממוקם מרכז קניות "חוצות שפיים".

==מבנה המחלף==
המחלף בנוי בתצורת Y, כאשר התנועה הראשית היא מצפון (כביש 2) למזרח (כביש 20, נתיבי איילון). החיבור בין כביש 2 מצפון וכביש 20 לדרום הוא קרקעי. החיבור בין כביש 20 מדרום אל כביש 2 לצפון הוא באמצעות גשר.

== קישורים חיצוניים ==

==הערות שוליים==

רשפון – געש
רשפון – געש
רשפון – געש
אוזנן הנגב

אוזנן הנגב (שם מדעי: Plecotus christii) הוא מין של עטלף בסוג אוזנן. הוא נקרא "אוזנן" בגלל אוזניו הענקיות. האוזנן הוא עטלף חרקים הנפוץ בצפון-מזרח אפריקה וארץ ישראל. הוא מצוי בישראל אך נמצא בה בסכנת הכחדה.

== מאפיינים ==
האוזנן הוא עטלף חרקים גדול יחסית (אך קטן ביחס לעטלפי פירות), משקלו 5.5–8 גרם ואורך האמה שלו 36–42 מילימטר. אוזניו גדולות, פי 2 מאורך הראש, ובעת שינה מתקפלות (זה מקור שם הסוג). הן מחוברות בקרום ובכל אוזן יש צפיר, המסייע לשמיעה. פרוותו אפורה בהירה עם גחון לבן, וזנבו ארוך מן האמה. הכנפיים קצרות ומעוגלות.

הוא פעיל בשעות הלילה המאוחרות וצד פרוקי-רגליים כגון עקרבים, עכבישים ונדלים. הוא בעיקר צד על פני הקרקע ועל צמחים נמוכים. את טרפו הוא מאתר באמצעות הקשבה פסיבית לקולות שהם עושים בשעה שהם צועדים על הקרקע. הם משתמשים באיכון הד (אקולוקציה) כדי לנווט. קריאותיהם הן מסוג FM (אפנון תדר), כאשר מנעד התדרים הוא 20–50 קילוהרץ.

מבחינת רבייה, ההזדווגות חלה כנראה בסתיו וההמלטה באביב. הנקבות ממליטות במושבות המלטה. הגורים מגיעים לבגרות מינית בגיל שנה וחצי. הוא חי במושבות קטנות במערות, בסמוך לנאות מדבר ומקורות מים.

אוזנן הנגב הוא עטלף מדברי. תחום התפוצה של אוזנן הנגב הוא צפון-מזרח אפריקה, מאתיופיה בדרום ולאורך הנילוס, ועד למדבר סיני בצפון. משם הגיע גם לארץ ישראל ותואר על ידי הנרי בייקר טריסטרם. בארץ ישראל הוא נפוץ בנגב ובערבה, וכן במדבר יהודה עד הר חברון. אוזנן הנגב זוהה בעבר כאוזנן אפור אך מחקרים שנערכו בתחילת המאה ה-21 מצאו ששתי האוכלוסיות בישראל הן למעשה שני מינים נפרדים: אוזנן הנגב (Plecotus christii) שחי בדרום הארץ, ואוזנן החרמון (Plecotus macrobullaris), שחי בחרמון ומצפון לישראל. שניהם נמצאים בסכנת הכחדה בישראל. בישראל חיים כמה מאות פרטים של אוזנן הנגב והוא בסכנת הכחדה.

== מקורות ==
* פרופ' יורם יום-טוב, הרואים את הקולות: עטלפים - בין מיתוס למציאות, הוצאת מאגנס, רשות הטבע והגנים והחברה להגנת הטבע, ישראל 2018. בעיקר: עמ' 221–223

== קישורים חיצוניים ==


* [http://www.wildisrael.com/content/אוזנן אוזנן], באתר עמותת מן-השדה מן השדה
* [http://www.naturephoto-cz.com/greish-long-eared-bat-photo-3036.html תמונות של אוזנן]

== הערות שוליים ==

קטגוריה:טקסונים שתוארו בידי ג'ון אדוארד גריי
קטגוריה:ארץ ישראל: נשפוניים
קטגוריה:מצרים: יונקים
קטגוריה:בעלי חיים שתוארו ב-1838
קטגוריה:נשפוניים
נשמה שלי (שיר של שרית חדד)

"נשמה שלי" הוא סינגל שהוקלט על ידי הזמרת הישראלית שרית חדד. השיר יצא לאור ב-16 באוגוסט 2009, כסינגל הרביעי מתוך אלבומה ה-18 מרוץ החיים, תחת חסותה של חברת התקליטים הד ארצי.

השיר הגיע למקום התשיעי במצעד של רשת ג', וה-12 במדיה פורסט.

== רקע וכתיבה ==
השיר נכתב על ידי צ'ולי זכאי, הולחן על ידי שי ראובני והופק על ידי שי ראובני גם כן. השיר הוא שיר בסגנון הפופ, המשלב בתוכו גם את סגנון המוזיקה המזרחית, אשר אפיין את שאר השירים והסינגלים מתוך האלבום.

יוסי חרסונסקי סקר את השיר בחיוביות והעניק לו ציון של שלושה כוכבי זהב מתוך חמישה. הוא הוסיף ואמר עליו כי: "שרית בקולה המסתלסל היפהפה שרה את הטקסט כמו שהיא שרה טקסטים אחרים בז'אנר".

== וידאו קליפ ==
הוידאו קליפ המלא שצולם עבור השיר, פורסם לראשונה ביוטיוב ב-26 באוגוסט 2009. בקליפ ניתן לראות את שרת חדד, כשהיא על במה, באמצע הופעה, על גבי רקע של מנדלות המציגות בתוכן צורות וצבעים שונים.

נכון ל-11 באוגוסט 2018, מונה הצפיות של הקליפ והאודיו שפורסמו עבור השיר, עומדים על קרוב לחצי מיליון צפיות.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2009
קטגוריה:סינגלים מ-2009
קטגוריה:שירי שרית חדד
קטגוריה:שירים בעברית
קטגוריה:שירים שנכתבו על ידי צ'ולי זכאי
קטגוריה:שירים שהולחנו על ידי שי ראובני
קטגוריה:שירים שהופקו על ידי שי ראובני
קטגוריה:סינגלים בהוצאת הד ארצי
כלכלת סן מרינו

כלכלת סן מרינו נשענת על ענפי התיירות, הבנקאות וייצוא מוצרי קרמיקה, בגדים, בדים, רהיטים, צבעים ויין. מגזר הייצור והפיננסים מהווה יותר ממחצית מהתמ"ג של סן מרינו. רמת התפוקה ורמת החיים לנפש במדינה דומים לאלה של האזורים המשגשגים ביותר באיטליה. 

כלכלת המדינה הצטמצמה במידה ניכרת מאז 2008, בשל חוסר הביקוש מאיטליה - המהווה כמעט 90% משוק הייצוא והמגזר הפיננסי במדינה. הקשיים במגזר הבנקאי והירידה הניכרת בהכנסות מהמסים הובילו לצמיחה שלילית של תמ"ג המדינה. ממשלת סן מרינו נקטה מאמצים רבים כנגד ההאטה הכלכלית - כולל הענקת אשראי מסובסד לעסקים ברחבי המדינה. סן מרינו אינה מנפיקה ניירות ערך ציבוריים, בעת הצורך, הממשלה מממנת גירעונות על ידי הפחתת פיקדונות בבנקים המרכזיים.

המשק במדינה מרוויח מהשקעות זרות בשל מס חברות נמוך יחסית ומיסים נמוכים על הכנסות ריבית. שיעור מס ההכנסה במדינה נמוך מאוד - כשליש מהממוצע באיחוד האירופי. סן מרינו ממשיכה לפעול לקראת כללים פיסקליים עם האיחוד האירופי תחת סטנדרטים בינלאומיים. בחודש ספטמבר 2009, ארגון ה-OECD הסיר את סן מרינו מרשימת מקלטי המס שעדיין לא אימצו באופן מלא את תקני המס הבינלאומיים. בשנת 2010, סן מרינו חתמה על הסכם בדבר החלפת מידע עם מרבית המדינות הגדולות. בשנת 2013, ממשלת סן מרינו חתמה על אמנה בדבר מניעת כפל מס.

== קישורים חיצוניים ==

* [https://www.themarker.com/wallstreet/1.4148864 צרות בסן מרינו: איך נקלעה המדינה הזעירה והעשירה למשבר שמאיים על כלכלתה?], כתבה באתר TheMarker
* [https://www.cia.gov/library/publications/resources/the-world-factbook/geos/sm.html סן מרינו בספר העובדות העולמי] 

== הערות שוליים ==

קטגוריה:סן מרינו
נינה אוסטרם

נינה אסטורם (בשוודית: Nina Åström; נולדה ב-1962) היא זמרת פינית.

==ביוגרפיה==
אסטורם נולדה בקוקולה כאחת משלושה ילדים למשפחה דוברת שוודית, ב-1981 היא סיימה תיכון וב-1986 סיימה תואר בפילולוגיה אנגלית באוניברסיטת טורקו.

לאחר שנות נעוריה החלה לכתוב שירים ולהתפתח מבחינה מוזיקלית, ב-1992 הוזמנה לקחת חלק בסמינר אומנים בהולנד ועקב זאת הופיעה כזמרת בתוכנית בטלוויזיה ההולנדית, מפיק התוכנית התרשם מהופעתה של אסטורם והציע לשמש כמנהלה, באותה שנה הוציאה את אלבומה הראשון.

בשנת 2000 נבחרה לייצג את פינלנד בתחרות האירוויזיון עם השיר "קצת" וגברה בתחרות הגמר הלאומית בין היתר על להקת נייטוויש. 

היא נשואה ולה זוג תאומות. בנוסף היא מהווה שגרירה של רצון טוב עבור קרן החירום הבינלאומית של האומות המאוחדות לילדים בעיר הולדתה.

==קישורים חיצוניים==

* 

קטגוריה:ילידות 1962
קטגוריה:פינים שנולדו ב-1962
קטגוריה:נציגי פינלנד באירוויזיון
קטגוריה:משתתפי אירוויזיון 2000
קטגוריה:זמרות פיניות
קטגוריה:זמרות-יוצרות פיניות
קטגוריה:זמרות פופ פיניות
קטגוריה:שוודים של פינלנד
משה בר בק

הרב משה דב בֶּר הלוי בֶּק (מאוית במקור בער בעק; ג' בסיון ה'תרצ"ד, 17 במאי 1934 – 16 באפריל 2021 ד' באייר ה'תשפ"א) היה מנהיג ארגון נטורי קרתא בארצות הברית.

==ביוגרפיה==
נולד בבודפשט. שרד את שלטון צלב החץ בבונקר בבית דודו ברחוב דובוזי. ב-1948 עלה לארץ ישראל עם אביו. למד בישיבת ויז'ניץ בבני ברק וב-1959 נשא לאישה את ברכה בת זאב (וועלוועל) אייזנבאך מירושלים. על פי עדותו, הכיר אז את נטורי קרתא ואימץ את השקפתם. בשלב מסוים אף החל להתלבש כירושלמי. הוא נמנה עם קבוצת קנאים שפעלה בוויז'ניץ ושהתסיסה נגד ראש הישיבה אז, רבי משה יהושע הגר בטענה שהוא פשרן בנושא הציונות. "הנידחים", כפי שכונו, סולקו מהישיבה ב-1963.

בק עזב את מדינת ישראל ב-1970 בגלל התנגדותו לציונות והשתקע במונטריאול. ב-1980 עבר למונסי ופתח שם בית כנסת בשם "בית יהודי" המשמש כמרכז נטורי קרתא בארצות הברית. התבסס כמנהיג הקבוצה באמריקה וכאחד הקולות הקיצוניים ביותר בציבור החרדי. בין היתר, תקף את הרב משה טייטלבוים, האדמו"ר מסאטמר ואת ועד הכשרות של התאחדות הרבנים, בטענה שהם משווקים כבשר חלק בשר בהמות שנמצאה בהן סירכא כחלק ושאישורי חלב ישראל שלהם אינם אמינים. כמו כן, התקומם בעת הפולמוס על הקמת בית-ספר לילדים מפגרים במימון ממשלתי, משום שהמוסד נעדר סממנים דתיים, בהתאם לדרישות החוק.

בשנות ה-80 החל להשתתף באופן ישיר בפעילות פלסטינית נגד הציונות. הוא חיבר כמה קונטרסים שבהם הציג את השקפתו, השואבת את עיקריה משיטתו של הרב יואל טייטלבוים המפורטת בספרו ויואל משה אך מוסיפה עליה את דגשיו שלו. בין היתר, כתב כי יש סכנה גדולה לשבת בארץ ישראל, הן סכנה פיזית והן משום שהיושבים בה עלולים להזדהות עם מלכות המינות ולהשתמש ב"לשון הטמאה". כמו כן, בניגוד להרב יואל טייטלבוים, הוא חייב את שיתוף הפעולה עם הפלסטינים נגד הציונים והצהיר כי "יש בכך קידוש ה'". לדבריו מותרת התחברות לצורך תועלת עם נכרים, בניגוד לרשע. לדבריו מדינת ישראל טובחת בפלסטינים ומתאכזרת אליהם ולכן מתקפותיהם נגדה לגיטימיות ומובנות. בק ואנשיו הרבו להשתתף בהפגנות פרו-פלסטיניות מול מוסדות בינלאומיים.
מחאה של בד"ץ סאטמאר נגד בעק ופעולותיו
עמדותיו עלו לו, בין היתר, בהרחקה גורפת מקריית טאהש ובמוניטין של תמהוני.

ב-2006 ביקרו כמה חברי נטורי קרתא המזוהים עמו בוועידת השואה הבינלאומית באיראן, מעשה שעורר גינוי אפילו מבד"ץ העדה החרדית ומחסידי סאטמאר בראשותו של הרב זלמן לייב טייטלבוים הנחשבת כקיצונית יותר ביחסה לציונות. ב-2008 נפגש הוא עצמו עם נשיא איראן מחמוד אחמדינז'אד בניו יורק.

נפטר בד' באייר התשפ"א, 16 באפריל 2021. אחיו, הרב אברהם צבי בק, היה אב"ד קהילת "עדת ישראל" במלבורן.

==ראו גם==
* ישראל דוד וייס

==קישורים חיצוניים==

* [https://www.reuters.com/article/us-un-assembly-iran-jewsint/accused-of-anti-semitism-ahmadinejad-meets-jews-idUSTRE48O00E20080925 Accused of anti-Semitism, Ahmadinejad meets Jews]. סוכנות AP, ספטמבר 2008.
* 

==הערות שוליים==

קטגוריה:נטורי קרתא: אישים
קטגוריה:ילדים בשואה: הונגריה
קטגוריה:בוגרי ישיבת בית ישראל ודמשק אליעזר
קטגוריה:אמריקאים ממוצא יהודי-הונגרי
קטגוריה:אנטי-ציונים יהודים
קטגוריה:אמריקאים שנולדו ב-1934
קטגוריה:אמריקאים שנפטרו ב-2021
שגיב דהן

שגיב דהן (נולד ב-1980) הוא קצין בצה"ל המשמש ראש המטה של פיקוד הצפון בדרגת תת-אלוף, קודם לכן שימש כמפקד חטיבה 460 וכמפקד חטיבת שומרון.

==קריירה צבאית==
התגייס לצה"ל ב-1998 ועבר קורס מפקדי טנקים וקורס קציני שריון. שימש מפקד מחלקה ומפקד פלוגה ו' בגדוד 52, והוביל אותה בלחימה ברצועת עזה, בה נפצע. לאחר מכן שימש כסגן מפקד גדוד 9.

ביוני 2014 הועלה לדרגת סא"ל ומונה למפקד גדוד 52 והוביל אותו בין היתר במבצע צוק איתן. על פעילותו במבצע, הגדוד עוטר בצל"ש אלוף. לאחר מכן, שימש קצין אג"ם של אוגדת איו"ש.

בשנים 2018–2020 פיקד על חטיבת שומרון.

ביולי 2021 מונה למפקד חטיבה 460, ובמאי 2023 סיים את תפקידו.

ב- 1 במאי 2023 הועלה לדרגת תת-אלוף וב 17 במאי 2023 החל בתפקידו כראש מטה פיקוד הצפון.

== חיים אישיים ==
דהן נשוי ואב לשלוש בנות. בוגר המכללה לפיקוד טקטי, בעל תואר שני במנהל עסקים מאוניברסיטת בן-גוריון בנגב, ובעל תואר שני מהאוניברסיטה לביטחון לאומי בארצות הברית.

לאחר שאשתו ילדה את בתם ונזקקה למנות דם רבות עקב סיבוך בלידה, יזם יחד עם מועצה אזורית שומרון יום התרמת דם ב-6 באוקטובר 2019 בחטיבת שומרון, במטרה לשבור שיא ישראלי של תרומות דם ביום אחד, ולהעלות את הנושא לתודעה ציבורית. בהתרמה נשבר השיא שעמד עד אז על 780 מנות דם – 1,551 מנות דם.

== הערות שוליים ==

קטגוריה:מפקדי גדודים בחטיבה 401
קטגוריה:מפקדי חטיבת שומרון
קטגוריה:אלופי-משנה בצה"ל
קטגוריה:מפקדי חטיבה 460
קטגוריה:ישראלים שנולדו ב-1980
קטגוריה:חיילי צה"ל במלחמת חרבות ברזל
סרט מפלצות

סרט מפלצות הוא תת-סוגה קולנועית מסוגת סרט אסונות או סרט אימה בהם האנטגוניסטים הראשיים הם מפלצות המאיימים על בני אדם, לעיתים כאשר הם עצומים בצורה לא נורמלית. עם זאת עקב טבעם החייתי הם אינם מעוררים סלידה ממעשיהם כמו לאנטגוניסטים אחרים ובכמה סרטים הם אף הפכו לפרוטגוניסטים (למשל בחלק מסרטי קינג קונג). כיום המפלצות נוצרות באמצעות תוכנת Computer-generated Imagery כשבעבר הציגו אותם בעזרת בובות גדולות, אנימציית סטופ מושן או מסיכות גדולות.

סרטים מסוגה זו יכולים להיכלל בנוסף על אימה ואסון עם סוגות הרפתקאות, מדע בדיוני ואף קומדיה. הם מבוססים בחלקם הגדול על סיפורים ועל פולקלורים של תרבויות שונות. בחלק מהסרטים המפלצות בעלות כוח על-טבעי או שהם מגיעות מכוכב אחר. באחרות הם נוצרו או קיבלו כוח בידי טעויות אנוש והחיות המשתחררות מאיימים על עתיד האנושות.

במרבית סרטים אלה נראים אנשים הנאבקים יחדיו, לעיתים בצבאות גדולים, נגד מפלצת כוחנית גדולה או יותר ובמקרים רבים מובסים למפלצת. סרטים אלה בולטים בעיקר ביפן בסרטים מסוג קאייג'ו, שהמפלצת המפורסמת בהם היא הגודזילה - מפלצת דמוית-דינוזאור (בעל מראה שגוי מדעית) בגובה של מעל 50 מטר, יכולה לשרוד פצצת אטום ותוקפת אנשים בעזרת נשיפת אנרגיה קטלנית. במרבית הסרטים הראשונים הגודזילה נחשבת לאויבת האנושות ומנסה להשמידם, אך לאט לאט היא הפכה לאייקון תרבותי ביפן ונעשו מספר סרטים, בייחוד סרטי לג'נדרי, בהם מציגים את גודזילה כמפלצת השומרת על הסדר הטבעי ממפלצות אחרות.

הסרט הראשון שנעשה בסוגה זו היה הגולם: כיצד הוא בא לעולם בשנת 1920, סרט אימה שבמרכזו דמות גולם שיוצא משליטה ואחריו נעשו מספר סרטי מפלצות שונות של סוגת אימה.

ב-1933 יצא הסרט קינג קונג, בו קבוצת ספנים והרפתקנים נקלעים לאי מסתורי ומוצאים עליו יצורים טורפים מוזרים ובראשם גורילה ענקית הקרויה קינג קונג. הגורילה מתאהבת בבחורה שנקלעה אליה ותוקפת את החבורה שלה אך אנשי הספינה מצליחים לגבור עליו ולהוביל אותו לעבר ניו יורק. קינג קונג משתחרר וזורע הרס בעיר עד שיורים בו למוות. הסרט שזרע הצלחה הוביל למגוון סרטים נוספים דומים, בחלקם קינג קונג נלחם בגודזילה.

סרטי מפלצות בולטים שיצאו לאורך השנים כוללים את: דרקולה, פרנקנשטיין, המומיה, טרנטולה, מלתעות של סטיבן ספילברג, סדרת הסרטים המצליחים פארק היורה וסרטי דינוזאורים נוספים.

==סרטי מפלצות בולטים==
<gallery widths="150">
קובץ:Bela Lugosi as Dracula.jpg|"דרקולה", 1931.
קובץ:House of Frankenstein (Strange and Karloff).jpg|"פרנקנשטיין", 1931.
קובץ:Boris Karloff The Mummy.jpg|"המומיה", 1932.
קובץ:King Kong Fay Wray 1933.jpg|"קינג קונג", 1933
</gallery>

==קישורים חיצוניים==

==הערות שוליים==

*
מפלצות
רובר SD1

רובר SD1 (באנגלית: Rover SD1) היא מכונית סלון, בתצורת האצ'בק, מתוצרת יצרנית הרכב הבריטית, רובר אשר יוצרה בין השנים 1972–1976.

סך הכול יוצרו 303,345 יחידות.

==תצורות "רובר SD1"==

* 5 דלתות - הצ'בק
* 5 דלתות - סטיישן

==מנועי "רובר SD1"==
* מנועי בנזין
* מנועי דיזל (טורבו דיזל)

==דגמי "רובר SD1"==
* "Rover 2000"
* "Rover 2300"
* "Rover 2300 S"
* "Rover 2300 SE"
* "Rover 2400 SD Turbo"
* "Rover 2600"
* "Rover 2600 S"
* "Rover 2600 SE"
* "Rover 2600 Vanden Plas"
* "Rover 3500" 
* "Rover 3500 SE"
* "Rover 3500 Vanden Plas"
* "Rover 3500 Vanden Plas EFi"
* "Rover V8-S"
* "Rover Vitesse"

== תמונות ==
<gallery mode="packed" heights="110">
קובץ:1984 Rover 2300 at Rover SD1 Club day, white.jpg | "רובר SD1" 
קובץ:1982-1986 Rover 3500 (SD1) SE hatchback 01.jpg | "רובר SD1" דגם "3500" 
קובץ:1986 Rover 3500 'Base' (8664237563).jpg | "רובר SD1" דגם "3500", שנת 1986 
קובץ:Rover sd1 club day black mk1 (2).jpg | "רובר SD1" 
קובץ:Thinktank - Rover SD1, 1981, VFK 761X.jpg | "רובר SD1", שנת 1981 
קובץ:Rover sd1 club day black with nitrous.jpg | "רובר SD1" 
קובץ:Rover sd1 club day gold (5).jpg | "רובר SD1" 
קובץ:Rover sd1 club day gold (2).jpg | "רובר SD1" 
קובץ:1975 Rover SD1 Estate Heritage Motor Centre, Gaydon (1).jpg | "רובר SD1" - סטיישן, שנת 1975
קובץ:1975 Rover SD1 Estate Heritage Motor Centre, Gaydon.jpg | "רובר SD1" - סטיישן, שנת 1975
קובץ:Rover 3500 SD1 Estate Prototype 1977 (13543942323).jpg | "רובר SD1" - סטיישן, שנת 1977
קובץ:Rover SD1 Interior (2517758216).jpg | "רובר SD1" - מבט לתא הנהג
קובץ:Rover SD1 2300 engine bay.jpg | "רובר SD1" דגם "2300" - מבט למנוע 6 הצילינדרים, 2,300 סמ"ק 
קובץ:West Midlands Police Rover SD 1 Traffic Car c.1985.jpg | "רובר SD1" - ניידת משטרה במחוז וסט מידלנדס הממוקם באזור מערב המידלנדס באנגליה 
</gallery>

==ראו גם==
* רובר

==לקריאה נוספת==
* [https://www.google.co.il/search?q=Rover+SD1&tbm=isch&source=iu&ictx=1&fir=YQKyyimzxAc_fM%253A%252CWdi76HXVw8pVLM%252C_&usg=AFrqEzczopfWf739yNmWEPLXvB0EsgyCgw&sa=X&ved=2ahUKEwiE5vC9-uvcAhUIJVAKHRNNAYEQ9QEwAnoECAQQBg#imgrc=YQKyyimzxAc_fM: דגמי "רובר SD1" - תמונות]
* [https://www.roversd1australia.com/ רובר - אוסטרליה (Rover SD1 Australia)] (roversd1australia)
* [http://www.roversd1club.net/home.asp מועדון "רובר SD1"] (roversd1club.net/home)

==קישורים חיצוניים==

* 
* 

==הערות שוליים==

קטגוריה:דגמי מכוניות שהושקו ב-1976
קטגוריה:מכוניות סלון
קטגוריה:מכוניות סטיישן
קטגוריה:מכוניות בריטיות
SD1
מבואות קצרים מאוד

מבואות קצרים מאוד (באנגלית: Very Short Introductions) היא סדרת ספרי עיון של הוצאת אוניברסיטת אוקספורד המגישה הקדמות תמציתיות לנושאים שונים, שנכתבו בידי חוקרים מומחים בתחום. חלק מהספרים הם הדפסה מחדש של טקסטים שכבר נדפסו כחלק מכתבים אחרים, אך רובם המכריע של כרכי הסדרה הם יצירה מקורית. מטרתה של סדרת "מבואות קצרים מאוד" היא לספק לקורא הכללי הקדמה נגישה ונוחה, אך גם תמציתית ומקיפה, למגוון תחומי ידע. בכרכיה יש בממוצע בין מאה למאתיים עמודים בגופן גדול, רוחב יריעה המספיק לסקור את התחום ללא שטחיות וגם להיות נוח ובסיסי. בסדרה יש קרוב ל-600 ספרים. 

כל אחד מהכרכים נכתב על ידי מומחה בולט בתחומו. כך, לדוגמה, המבוא למרקס והגל נכתב בידי הפילוסוף פיטר סינגר; המבוא לקבלה בידי החוקר יוסף דן; והמבוא לשייקספיר בידי הסופרת ג'רמיין גריר. 

"מבואות קצרים מאוד" עוסק במגוון אדיר של נושאים: פוליטיקה (ישנם מבואות אודות פאשיזם, דמוקרטיה, פוליטיקה בריטית, אנרכיזם, קומוניזם וכו'), דת (הינדואיזם, קתוליות, יהדות, אסלאם, אלוהים וכו'), אישים (שפינוזה, אלכסנדר הגדול, קיינס) ועוד רבים.

מספר ספרים מהסדרה תורגמו לעברית ויצאו בהוצאת השכל של הוצאת ידיעות אחרונות. הספרים הם על: המהפכה הרוסית, אסלאם, הקוראן, בודהיזם, הינדואיזם, מוזיקה, פסיכולוגיה, היסטוריה, ארכאולוגיה, אינטליגנציה, מתמטיקה, ו-אנתרופולוגיה חברתית תרבותית. כרך על מיניות יצא בהוצאת מוסד ביאליק. 

==קישורים חיצוניים==
* 
*[https://global.oup.com/academic/content/series/v/very-short-introductions-vsi/?cc=il&lang=en& מבואות קצרים מאוד] באתר הוצאת אוניברסיטת אוקספורד

קטגוריה:סדרות ספרי עיון
דוריאן פייגנבאום

דוריאן פייגנבאום (1887–1937) היה רופא, פסיכואנליטיקאי והפסיכיאטר הראשון בארץ ישראל. הוא שימש כיועץ פסיכיאטרי לראשי השלטון הבריטי והיה מנהלו הראשון של בית החולים "עזרת נשים" (כבית חולים פסיכיאטרי) בירושלים (1921-1923).

==קורות חיים==
מבנה בית החולים "עזרת נשים" בכניסה לירושלים 1910
פייגנבאום נולד בלבוב שבגליציה המזרחית (אוסטרו-הונגריה) למנחם מנדל, בנקאי אמיד שהנחיל לבניו חינוך תורני וכללי. אחיו הוא אריה פייגנבאום ואחותו היא מלכה וייס, אמו של מוחמד אסד.

פייגנבאום למד רפואה בלבוב וסיים במינכן, שם הוסמך בפסיכיאטריה. היה אחד מתלמידיו הראשונים של זיגמונד פרויד.

פייגנבאום גויס כרופא צבאי במלחמת העולם הראשונה, ושירת בחזית האיטלקית והרוסית. בתום שירותו הצבאי, עבר לווינה, אוסטריה, ועבד כפסיכיאטר בבית החולים הנוירולוגי-פסיכיאטרי הצבאי.

בשנת 1920 עלה לארץ ישראל. ב-1921 החל לעבוד כפסיכיאטר בבית החולים "עזרת נשים" ועד מהרה נתמנה למנהלו הראשון. "עזרת נשים" היה בתקופה זו המוסד הפסיכיאטרי היחידי בארץ ישראל (בשנת 1922 הוקם בית החולים הפסיכיאטרי בבית לחם).

בין השנים 1922–1923 התגורר אחיינו של פייגנבאום, מוחמד אסד (לשעבר: לאופולד וייס), בירושלים, ככתב במזרח התיכון של ה"פרנקפורטר צייטונג", והרבה להיפגש עם פייגנבאום.

שלושת הפסיכיאטרים שפעלו בארץ ישראל בשנות העשרים – פייגנבאום, היינץ הרמן ואברהם רוזנטל – היגרו אליה מטעמים ציוניים. בכך הם נבדלו מגל ההגירה של הפסיכיאטרים בשנות השלושים של המאה ה-20.

פייגנבאום, שחקר את מצבם הפסיכיאטרי של מאות חלוצים שהגיעו מרוסיה ומפולין בשנים 1921-1923, קבע כי ההלם המנטלי שחוו החלוצים, התרופפות הקשרים עם בני המשפחה שנותרו באירופה והמחסור והרעב בארץ ישראל, יצרו קרקע פורייה למגוון של הפרעות, בעיקר בשנה הראשונה לשהות בארץ ישראל.

לאחר שפייגנבאום החל סדרת הרצאות על התת-מודע, תיאורית החלומות והתאוריה הפרוידיאנית על הנירוזה ובכך עורר את מורת הרוח של הנהלת המוסד, הוא פוטר. למחליפו מונה ד"ר היינץ הרמן.

אחיו, רופא העיניים ד"ר אריה פייגנבאום אשר התגורר בירושלים, קיבל בשנת 1922 את ניהול מחלקת העיניים בבית החולים הדסה שהיה קרוי בית החולים מאיר רוטשילד.

בשנת 1924 עזב פייגנבאום את ארץ ישראל והיגר לארצות הברית, ניו יורק. בניו יורק התמנה לעורך הרבעון הפסיכיאטרי.

פייגנבאום נפטר בשנת 1937.

==לקריאה נוספת==
* גידו ליברמן, "פסיכואנליזה בארץ ישראל 1918-1948", הוצאת כרמל, ירושלים, ינואר 2016
* ערן רולניק, "עושי הנפשות - עם פרויד לארץ ישראל 1918-1948", 2007, סדרה פסיכואנליזה

==קישורים חיצוניים==
* [http://www.archives.gov.il/en/archives/#/Archive/0b0717068002427e/File/0b07170680ea7fa6 התכתבות דוריאן פייגנבאום בין התאריכים 1.1.1927 - 31.12.1936] (ארכיון המדינה)
* [http://www.archives.gov.il/archives/#/Archive/0b0717068002427e/File/0b07170680e84bd8 התכתבות דוריאן פייגנבאום בין התאריכים 1.1.1924 - 31.12.35] (ארכיון המדינה)
* [https://cdn.doctorsonly.co.il/2018/07/14_history.pdf ד"ר פייגנבאום וד"ר הרמן - מנהלי בית החולים "עזרת נשים" וחלוצי הפסיכיאטריה בארץ ישראל], הרפואה, אליעזר ויצטום, יעקב מרגולין, יולי 2018, כרך 157, חוברת 7, עמודים 458-460

==הערות שוליים==

קטגוריה:רופאים צבאיים יהודים
קטגוריה:רופאים יהודים אוסטרים
קטגוריה:רופאים ביישוב
קטגוריה:פסיכיאטרים יהודים
קטגוריה:סגל בית חולים הרצוג
קטגוריה:ירושלים: רופאים
קטגוריה:מנהלי בתי חולים ביישוב
קטגוריה:יהודים בצבא האוסטרו-הונגרי
קטגוריה:יהודים גליציאנים
קטגוריה:אנשי העלייה השלישית
קטגוריה:ארץ-ישראלים שנולדו ב-1887
קטגוריה:ארץ-ישראלים שנפטרו ב-1937
אעופה אשכונה

אעופה אשכונה הוא פיוט שחיבר הרב יצחק אבוחצירא ממרוקו, בתחילת המאה ה-20, ומושר במסורת יהודי מרוקו. לפיוט ביצועים רבים.

== מחבר הפיוט ==
רבי יצחק אבוחצירא, בנו הרביעי והאחרון של רבי יעקב אבוחצירא המכונה "אביר יעקב" על שם ספרו. משפחת אבוחצירא העמידה דורות של רבנים, המפורסם שבהם הוא רבי ישראל אבוחצירא, ה"בבא סאלי" אחד מנכדיו של רבי יעקב.

רבי יצחק פעל במרוקו בעיר תאפיללת בסוף המאה ה-19 ובתחילת המאה ה-20. קרוי על שם האר"י. שקד בתורה ועסק בלימוד קבלה כבר מגיל צעיר, במשך חמש שנים למד בשעות הלילה עם רבי ישראל (ה"בבא סאלי") את כל הש"ס עם פוסקים, תוספות ומהרש"א.

בשנת תרע"ב נהרג רבי יצחק מפגיעת כדור בעת מסעו לאיסוף כספים עבור ישיבת "אביר יעקב" על ידי קבוצת שודדים.

== אודות הפיוט ==
פיוט זה הוא אחד מבין הפיוטים המופיעים בקובץ יגל יעקב – קובץ שירים פרי עטם של הרבנים משושלת אבוחצירא.

בפיוט ניכרת השפעה ברורה של ספר שיר השירים. השפעה זו ניתן לראות הן באווירה הכללית, וכן בשיבוץ של קטעי פסוקים וצירופי לשון מתוך שיר השירים. הפיוט מנוסח בפשטות ובציוריות של חיפוש הדדי בין הדוד והרעיה, המסמלת את הקשר שבין עם ישראל לאל מתוך שאיפה וכיסופים לגאולה.

לפיוט עשרה בתים, בתבנית דו-שיח בין שני דוברים. ששת הראשונים מציגים את הצד המדבר של הרעיה המחפשת את הדוד, שלושת הבתים הבאים מתארים את תגובתו של הדוד הנענה לקריאת הרעיה ומבטיח לה: "קוּמִי יְחִידָתִי. וְשׁוּבִי בִּתְשׁוּבָה. אֲחוֹתִי רַעְיָתִי. הִנֵּה גוֹאָלֵךְ בָּא". המשפט העשירי החותם את הפיוט, משלב את שני הדוברים בפיוט. במחציתו הראשונה של המשפט נראה דיבורה של הרעיה: "קוֹל דּוֹדִי הִנֵּה בָּא מְדַלֵּג עַל הֶהָרִים", ובמחציתו השנייה, תשובתו המנחמת של הדוד, אליה: "קוּמִי לָךְ אֲהוּבָהּ. כִּי בָּא קֵץ דְרוֹרִים". הפיוט מסתיים בנימה אופטימית, של מפגש ואיחוד בין השנים.

שם המחבר רמוז באקרוסטיכון, "אני יצחק חזק".

== לקריאה נוספת ==
* מאיר נזרי, היצירה הפיוטית לחכמי אביחצירא, המרכז ללשונות היהודים וספרויותיהם, האוניברסיטה העברית בירושלים, 2019. הפרק: מהדורת הפיוטים לר' יצחק אביחצירא, עמודים 451 - 481.

== קישורים חיצוניים ==
*
*[http://www.otbritkodesh.com/index.php/component/content/article/8-31/7-2015-07-05-11-07-30 "הרב הגדול והקדוש, המלוב"ן רבנו יצחק אביחצירא זצוקללה"ה והי"ד, הנרצח על קידוש ה', התפרסם ב"ברית", עיתון יהודי מרוקו, גיליון 31 המוקדש ליהודי תאפיללת]
*[https://www.youtube.com/watch?v=owqdu3z3tYM הפיוט אעופה אשכונה בביצועם של ליאור אלמליח, מיכה שטרית, זאב רווח וחברים]
*[https://www.youtube.com/watch?v=F2RVeuHoAjk הפיוט אעופה אשכונה בביצועו של מידד טסה]
* [https://youtu.be/MZAzLeouZYs הרצאה על הפיוט 'אעופה אשכונה'] מאת פרופ' אהרן ממן.

== הערות שוליים ==

קטגוריה:פיוטים מרוקאיים
מאשוק-KMV

סמל הקבוצה בעבר
"מאשוק-KMV" (ברוסית: Машу́к-КМВ) הוא מועדון כדורגל רוסי שנוסד בשנת 1936 וממוקם בעיר פיאטיגורסק ומתמודד באזור דרום של אליפות ליגת הכדורגל המקצוענית. זהו מועדון הכדורגל המקצועני היחיד במתחם המים המינרליים בקווקז (KMV בראשי תיבות) והוא אחד משני מועדוני כדורגל מקצועניים במחוז סטברופול (השני הוא מועדון דינמו סטברופול, עמו יש למאשוק יריבות מרה רבת שנים).
== שמות קודמים ==
* דינמו (1936-1965)
* משינוסטרויטל (1966-1967)
* מאשוק (1968-1993, 1998-2002)
* אנרגיה (1994-1997)
* מאשוק-KMV (משנת 2003)
==אצטדיון הקבוצה==
מראה מהצד אל האצטדיון המרכזי
הקבוצה מארחת את משחקיה באצטדיון המרכזי, שנמצא ברחוב דונאייבסקי 5 בעיר פיאטיגורסק. האצטדיון נבנה בשנת 1966 והוא האצטדיון הראשי של הקבוצה ומכיל מעט יותר מ-10,000 מושבים. גודל הדשא הוא 104×68 מטרים.

ברחוב ורדי לוקסמבורג 70 בפיאטיגורסק נמצא אצטדיון סילמאש, המכיל 1,500 מושבים והוא אצטדיון משני המשמש את קבוצת המילואים של מאשוק, כשהקבוצה העיקרית מארחת בו רק משחקי ידידות בתקופת החורף. האצטדיון משמש כמגרש אימונים וכולל 3 מגרשי דשא, מגרש כדורסל, מגרש טניס, היכל התעמלות ובית הארחה.
== תארים והישגים ==
* הליגה השנייה
** זכייה: 1968, 1976
** סגנות: 1978, 1980, 1989
* הגביע הסובייטי 
** שמינית גמר: 1936
* אליפות מחוז סטברופול
** זכייה: 1937, 1938, 1939, 1950, 1952
* ליגה ראשונה
** מקום 13: 2006
* ליגה שנייה
** סגנות: 2005
* הליגה השלישית
** זכייה: 2002
** סגנות:1994
* גביע הרוסי 
** 32 האחרונות: 1993/1994, 2005/2006, 2006/2007, 2007/2008, 2008/2009
== קישורים חיצוניים ==

* 
* [https://web.archive.org/web/20070929120853/http://www.klisf.info/numeric/index.app?cmd=comm&lang=ru&id=760573061469386114381751982498 סטטיסטיקה באתר KLISF] 
* [https://web.archive.org/web/20120526032515/http://www.2liga.ru/season/mashuk-kmvpjatigorsk המועדון באתר הליגה השנייה] 

קטגוריה:קבוצות כדורגל רוסיות
קטגוריה:קבוצות כדורגל סובייטיות
קטגוריה:חבל מנהלי סטברופול: ספורט
קטגוריה:קבוצות כדורגל שהוקמו ב-1936
קטגוריה:1936 ברוסיה